गृहमंत्री अनिल देशमुख यांनी विधिमंडळात सांगितले आहे की क्राइम ब्रांचमधून हटवणार असल्याची माहिती दिली. 

आज विधिमंडळात सचिन वाझेंच्या निलंबनाच्या मागणीवरून गदारोळ झाला. सचिन वाझे यांच्या संदर्भात पुरावे दिले. त्यांना पदावरून दूर करण्याचा निर्णय घोषित केला गेला पाहिजे, अशी मागणी देवेंद्र फडणवीस यांनी केली. तर त्यांना उत्तर देताना परिवहन मंत्री अनिल परब म्हणाले "सचिन वाझेंची CIU मधून त्यांची बदली केली जाईल. आपण सभागृह चालू द्यावं. जे पुरावे विरोधी पक्षनेत्यांकडे आहेत ते त्यांनी द्यावेत."

हिरेन यांच्या पत्नीच्या जबाबानंतर विरोधक आक्रमक

मनसुख हिरेन यांच्या पत्नी विमला यांनी एटीएसला दिलेल्या जबाबात सचिन वाझेंनी खून केल्याचा संशय व्यक्त केला.

त्यानंतर "मनसुख हिरेन हत्येप्रकरणी सचिन वाझेंना अटक करा," अशी मागणी फडणवीसांनी केली. तर, "अर्णब गोस्वामींना अटक केली म्हणून वाझेंना टार्गेट केलं जातंय," असा आरोप सत्ताधाऱ्यांनी केला.  

सचिन वाझेंच्या मुद्यावर विधिमंडळाचं अधिवेशन तब्बल 9 वेळा तहकूब करण्यात आलं. 

मनसुख यांच्या पत्नीचे आरोप

मनसुख हिरेन यांच्या संशयास्पद मृत्यूनंतर सरकारने तपास एटीएसला... आणखी 4000 वर्णांसाठी लेख सुरू ठेवा:
दिला. एटीएसला दिलेल्या जबाबात विमला यांनी सचिन वाझेंवर खळबळजनक आरोप केले.

"सचिव वाझे माझ्या पतीला ओळखत होते. नोव्हेंबर महिन्यात माझ्या पतीने गाडी वाझे यांना वापरण्यासाठी दिली होती. वाझेंनी फेब्रुवारी महिन्यात गाडी परत दिली," असा आरोप विमला यांनी केला.

विमला पुढे म्हणतात, "26 फेब्रुवारीला सचिन वाझेंनी माझ्या पतीला चौकशीसाठी नेलं. संध्याकाळी ते त्यांच्यासोबतच घरी आले. पुढे दोन दिवस माझे पती सचिन वाझेंसोबत जात होते आणि येत होते."

मुकेश अंबानी यांच्या बंगल्याबाहेर स्फोटकांनी भरलेली गाडी सापडली होती.

"वाझेंनी माझ्या पतीला या प्रकरणात अटक हो. तुला 2-3 दिवसात जामिनावर बाहेर काढतो," असं माझ्या पतीने मला सांगितल्याचा जबाब एटीएसला दिलाय.

या जबाबात विमला पुढे आरोप करतात, "माझे पती मनसुख यांचा खून झाला असावा अशी माझी खात्री आहे. हा खून सचिन वाझेंनी केल्याचा मला संशय आहे."  

एटीएसने मनसुख हिरेन यांच्या पत्नी विमला यांच्या तक्रारीवर अज्ज्ञातांविरोधात हत्येचा गुन्हा दाखल केलाय.

काय म्हणाले अनिल देशमुख?

शुक्रवारी 5 मार्चला मनसुख हिरेन यांचं प्रकरण देवेंद्र फडणवीस यांनी विधिमंडळात उपस्थित केलं. हिरेन यांचा मृतदेह सापडल्यानंतर ठाणे पोलिसांनी प्राथमिकदृष्ट्या ही आत्महत्या असल्याचा संशय व्यक्त केला होता.  

गृहमंत्री अनिल देशमुख विधीमंडळात निवेदन करताना म्हणाले होते, "मनसुख हिरेन यांच्या  मृतदेहावर जखमा नाहीत. त्यांचे हात बांधलेले नव्हते. या प्रकरणाची चौकशी केली जात आहे."

गृहमंत्री अनिल देशमुख

त्यानंतर सोमवारी 8 मार्चला गृहमंत्र्यांनी मनसुख हिरेन प्रकरणाची चौकशी एटीएसला दिल्याची माहिती दिली होती.

मंगळवारी 9 मार्चला अनिल देशमुख म्हणाले "मनसुख हिरेन यांनी आत्महत्या केली का त्यांची हत्या झाली याचा तपास पोलीस करत आहेत. पत्नीच्या जबाबावरून गुन्हा दाखल करण्यात आलाय. एटीएस या प्रकरणाची चौकशी करून सत्य बाहेर आणेल. राज्य सरकार कोणालाही पाठीशी घालणार नाही."

10 मार्च रोजी अनिल देशमुख यांनी विधिमंडळात सांगितले की वाझेंना क्राइम ब्रांचमधून हटवणार, त्यांची बदली केली जाईल. 

आरोपाच्या केंद्रस्थानी सचिन वाझे

मनसुख हिरेन यांच्या पत्नी विमला यांनी वाझेंवर खूनाचा संशय व्यक्त केल्यानंतर विरोधी पक्षनेते देवेंद्र फडणवीस यांनी मंगळवारी विधीमंडळात वाझंच्या अटकेची मागणी केली.

"सचिन वाझेंना कोण वाचवण्याचा प्रयत्न करत आहे? पुरावे असतानाही...